দেশে নতুন করে করোনায় মৃত্যু ৭ জনের

ওয়েব ডেস্ক: করোনার (Corona) কড়াল গ্রাসে ফের জেরবার হচ্ছে দেশের মানুষ। লাফিয়ে লাফিয়ে বাড়ছে করোনা আক্রান্তের (Affected) সংখ্যা। ভয় বাড়ছে জনমনে। আর এবার দেশে করোনা আক্রান্তের সংখ্যা গিয়ে দাঁড়ালো ২ হাজার ৭১০ এ। গোটা দেশে আক্রান্তের নিরিখে কেরল (Kerala) রয়েছে শীর্ষ তালিকায়। সেই রাজ্যে করোনায় আক্রান্ত মোট ১১৪৭ জন। তবে শুধু আক্রান্তের সংখ্যা নয়, জনমনে আতঙ্ক বাড়ছে মৃত্যুর সংখ্যা দেখে। জানা গিয়েছে, গত ২৪ ঘণ্টায় দেশে কোভিডে (Covid-19) প্রাণ হারিয়েছেন ৭ জন। তালিকায় নাম রয়েছে মহারাষ্ট্র, দিল্লি, গুজরাট, কর্নাটক, পঞ্জাব, ও তামিলনাড়ুর। মহারাষ্ট্রে ২ জন এবং বাকি রাজ্যগুলিতে ১ জন করে মৃত্যু হয়েছে।

২০১৯ এর পর নতুন করে করোনার (Corona) চোখ রাঙানিতে আতঙ্কের পরিবেশ তৈরি হয়েছে। হু হু করে বাড়তে থাকা আক্রান্তের সংখ্যায় উদ্বেগ বাড়ছে চরমে। তবে সরকার এ বিষয়ে যথেষ্ট সতর্ক। অযথা আতঙ্কের কারণ নেই বলে আশ্বাস মিলেছে সরকারের তরফে। এছাড়াও চিকিৎসকেরাও উদ্বেগ না ছড়িয়ে, সুস্থ থাকার একাধিক পরামর্শ দিচ্ছেন।

আরও পড়ুন: আইফোন তৈরিতে ভারত অনেক পিছনে ফেলল চীনকে?

দেশে কেরলের পর আক্রান্তের নিরিখে মহারাষ্ট্রের নাম রয়েছে দ্বিতীয়তে। সেখানে মোট ৪২৪ জনের শরীরে ভাইরাসের হদিশ মিলেছে। তারপর নাম রয়েছে রাজধানীর। দিল্লিতে (Delhi) মোট ২৯৪ জন করোনায় আক্রান্ত হয়েছেন। অন্যদিকে, গুজরাটে আক্রান্ত ২২৩ জন। দক্ষিণের রাজ্য কর্নাটক ও তামিলনাড়ুতে করোনায় আক্রান্ত মোট ১৪৮ জন। বাংলায় ১১৬ জন করোনায় আক্রান্ত হয়েছেন।

দেখুন অন্য খবর