আমরা অপেক্ষা করছি, আজ রাতে কী হয় দেখার জন্য

ওয়েবডেস্ক- ভারতীয় সেনার পক্ষ থেকে আজ সাংবাদিক বৈঠক করা হয়। সেখানে পাক হামলা থেকে শুরু করে অপারেশন সিঁন্দুর নিয়ে বিস্তারিত আলোচনা করা হয়। কেন অপারেশনের নাম সিঁন্দুর, কী লক্ষ্য ছিল তাও স্পষ্টভাবে জানিয়ে দেন সেনা কর্তারা। সন্ত্রাসবাদ দমনই যে ভারতের লক্ষ্য তাও জানিয়ে দেওয়া হয় বৈঠক থেকে। সেই ভারতীয় সেনা জানিয়ে দেয়, পাকিস্তান ফের হামলা চালালে চুপ করে বসে থাকবে না, ভারত। তার জবাব দেবে তারা। ভারতীয় সেনার তরফে জানানো হয়, আমরা অপেক্ষায় আছি, আজকের রাতে কী হয় তা দেখার জন্য। কারণ যুদ্ধ বিরতির পরেও পাকিস্তান কয়েক ঘণ্টার মধ্যে সেই চুক্তি ভঙ্গ করে, এই কারণেই সেনার মুখে ফের সেই আশঙ্কার কথা শোনা যায়।

আরও পড়ুন- ৯ ও ১০ মে সীমান্তে কি হয়েছিল? দেখুন সেনার ভিডিও

সেনা বিবৃতি দিয়ে বলে অপারেশন সিঁন্দুরে ৯ জঙ্গি ঘাঁটি ধবংস করা হয়েছে, নিকেশ ১০০’ র বেশি জঙ্গি। তার মধ্যে পাঁচজন কুখ্যাত জঙ্গি। কান্দাহার হাইজ্যাকেও জড়িত ছিল।

ভারতের তরফে যুদ্ধবিরতির আনুষ্ঠানিক ঘোষণা হওয়ার পর, সেনার তিন উচ্চপদস্থ আধিকারিক সোফিয়া কুরেশি, রঘু নায়ার এবং ব্যোমিকা সিং সাংবাদিক বৈঠক করেন। সেখানে স্পষ্টভাবে জানানো হয়, ভারতের পক্ষ থেকে আগে থেকেই নির্দিষ্ট লক্ষ্যে হামলার পরিকল্পনা করা হয়েছিল, সেটি নিখুঁতভাবে বাস্তবায়ন করা হয়েছে। হামলার সময় সাধারণ মানুষের যাতে কোন ক্ষতি না হয়, তা দেখা হয়েছিল। অপারেশন সিঁন্দুরের লক্ষ্য ছিল সন্ত্রাসবাদ দমন, জঙ্গি ঘাঁটি গুড়িয়ে দেওয়া। সেই লক্ষ্য বাস্তবায়ন করেছে সেনা।

দেখুন ভিডিও-